CELEX: 32021D2277
Language: sl
Date: 2021-11-11 00:00:00
Title: Sklep Sveta (EU) 2021/2277 z dne 11. novembra 2021 o podpisu, v imenu Evropske unije, in začasni uporabi Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov

28.12.2021   
               
               
                  SL
               
               
                  Uradni list Evropske unije
               
               
                  L 463/1
               
            
         SKLEP SVETA (EU) 2021/2277
         z dne 11. novembra 2021
         o podpisu, v imenu Evropske unije, in začasni uporabi Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Sporazum o partnerstvu o trajnostnem ribištvu med Evropsko unijo in vlado Cookovih otokov (1) (v nadaljnjem besedilu: Sporazum) je bil sklenjen s Sklepom Sveta (EU) 2017/418 (2) in je začel veljati 10. maja 2017. Sporazum in protokol o njegovem izvajanju (v nadaljnjem besedilu: sedanji protokol) se začasno uporabljata od 14. oktobra 2016 (3).
                  
               
                     (2)
                  
                  
                     Svet je 7. julija 2020 pooblastil Komisijo, da z vlado Cookovih otokov začne pogajanja o novem protokolu o izvajanju Sporazuma (v nadaljnjem besedilu: Protokol).
                  
               
                     (3)
                  
                  
                     Ker pogajanja niso bila zaključena, je bil sedanji protokol podaljšan za eno leto in naj bi prenehal veljati 13. novembra 2021 (4).
                  
               
                     (4)
                  
                  
                     Ta pogajanja so bila uspešno zaključena in 28. julija 2021 je bil Protokol parafiran.
                  
               
                     (5)
                  
                  
                     Cilj Protokola je Uniji in vladi Cookovih otokov omogočiti nadaljnje sodelovanje pri spodbujanju trajnostne ribiške politike in odgovornega izkoriščanja ribolovnih virov v ribolovnih vodah Cookovih otokov v skladu s ciljem ohranjanja morskih bioloških virov, priznanim v pravu Unije, ter plovilom Unije omogočiti ribolov v teh vodah.
                  
               
                     (6)
                  
                  
                     Glede na to, da so ribolovne dejavnosti Unije na ribolovnih območjih Cookovih otokov gospodarsko pomembne in da je treba preprečiti prekinitev navedenih dejavnosti ob izteku sedanjega protokola, bi moral Protokol začeti veljati čim prej.
                  
               
                     (7)
                  
                  
                     Protokol bi bilo zato treba podpisati in začasno uporabljati od datuma njegovega podpisa do zaključka postopkov, potrebnih za začetek njegove veljavnosti.
                  
               
                     (8)
                  
                  
                     V skladu s členom 42 Uredbe (EU) 2018/1725 Evropskega parlamenta in Sveta (5) je bilo opravljeno posvetovanje z Evropskim nadzornikom za varstvo podatkov, ki je mnenje podal 3. novembra 2021 –
                  
               SPREJEL NASLEDNJI SKLEP:
         
            Člen 1
            Podpis, v imenu Unije, Protokola o izvajanju Sporazuma o partnerstvu o trajnostnem ribištvu med Evropsko unijo in vlado Cookovih otokov (v nadaljnjem besedilu: Protokol) se odobri s pridržkom sklenitve navedenega protokola (6).
         
         
            Člen 2
            Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.
         
         
            Člen 3
            Protokol se začasno uporablja od datuma njegovega podpisa (7) do zaključka postopkov, potrebnih za začetek njegove veljavnosti.
         
         
            Člen 4
            Ta sklep začne veljati na dan sprejetja.
         
         
            V Bruslju, 11. novembra 2021
            
               
                  Za Svet
               
               
                  predsednik
               
               Z. POČIVALŠEK
            
         
         
            (1)  UL L 131, 20.5.2016, str. 3.
         
            (2)  Sklep Sveta (EU) 2017/418 z dne 28. februarja 2017 o sklenitvi, v imenu Evropske unije, Sporazuma o partnerstvu o trajnostnem ribištvu med Evropsko unijo in vlado Cookovih otokov ter njegovega protokola o izvajanju (UL L 64, 10.3.2017, str. 1).
         
            (3)  UL L 289, 25.10.2016, str. 1.
         
            (4)  UL L 395, 25.11.2020, str. 1.
         
            (5)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).
         
            (6)  Glej stran 3 tega Uradnega lista.
         
            (7)  Generalni sekretariat Sveta bo v Uradnem listu Evropske unije objavil datum začetka začasne veljavnosti Sporazuma.